**Farské oznamy**

**Štvrtá nedeľa cez rok B (28. 1. 2024)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00 |
| Streda | Sv. Jána Bosca, kňaza | 17.30 |
| Štvrtok | Za povolania na kňazský stav – prvý štvrtok | 17.30 |
| Piatok | Obetovanie Pána, sviatok, prvý piatok | 17.00 |
| Sobota | Prebl. Panny Márie v sobotu | 7.00; a 17.00 Oblazov |
| Nedeľa | Piata nedeľa v cezročnom období | 8.00 a 10.30 |

V utorok o 18.30hod. pozývam do pastoračného centra rodičov birmovancov na spoločné stretnutie ohľadom sviatosti birmovania. Účasť rodičov je nutná.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a vo štvrtok od 16.00hod. v pastoračnom centre a v piatok od 16.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. **Táto adorácia nebude v kostole, ale v pastoračnom centre, tam budem vo štvrtok i spovedať a potom sa presunieme do kostola. Začneme o 9.00hod. a zakončenie bude o 17.00hod**. Zapísať na adoráciu sa môžete na stolíku vzadu. V piatok sa o 16.45 pomodlíme litánie k Božskému srdcu.

Kto by mal záujem o službu lektora, čiže čítať Božie slovo v nedele na sv. omši, nech sa zapíše v sakristii. Skúsili by sme vytvoriť zoznam ľudí, ktorí by sa striedali (ako to bolo kedysi) a tak by mohlo byť slávenie svätej omše pestrejšie a s vašou väčšou účasťou. Táto služba môže byť váš príspevok pre našu farnosť a využitie vašich talentov, pozvaní sú aj birmovanci.

V piatok o 17.00 hod. pozývam birmovancov na sv. omšu a ukončenie programu alfa.

Na budúcu nedeľu o 15.00 budeme mať stretnutie ružencového bratstva. Pozývam všetkých členov bratstva pomodliť sa sv. ruženec ako spoločenstvo raz do mesiaca spolu, ako je to v našich stanovách. Budeme sa modliť na úmysly Panny Márie a dar živej viery v našich rodinách.

Ďakujem mojim spolupracovníkom s ktorými sme boli spoločne na alfa víkende s birmovancami v Čičmanoch. Prežili sme pekný a Bohom požehnaný čas, o čom svedčia hlavne svedectvá birmovancov. Ďakujem i vašim rodinám, že vám umožnia sa od nich vzdialiť. Ďakujem tým, ktorí pomohli pri odložení vianočného stromčeka a betlehema, za vaše modlitby, za kvetinovú výzdobu, upratovanie, finančnú podporu i za každý druh pomoci a na budúci týždeň prosím o upratovanie skupinu č. 19. Želám vám peknú nedeľu.